Няколко са основните типове наколенка, предлагани на пазара, които можем да обособим. Вижте кои са те:
тип „ръкав“ – най-често срещания тип наколенка. Използва се за осигуряване на компресия около колянната става, която спомага за контрол и облекчаване на болки и дискомфорт в тази зона.
с метална опора - това е наколенка, от чиито две страни са добавени метални шини. Те служат за стабилизиране на коляното и по-добър и ефективен контрол на движенията.
функционална – при нея отново се осъществява стабилизиране на коляното и прецизен контрол на движенията. Използва се най-вече след лечение на травми на коляното, като целта е то да бъде предпазено от нова контузия.
рехабилитационна – наименованието на тази наколенка подсказва и нейното предназначение. Тя влиза в употреба непосредствено след като е получена контузия или пък след като е претърпяна операция. Носейки я в рамките на рехабилитационния период, ще бъдете сигурни, че движенията на вашето коляно ще са съвсем ограничени.
за намаляване натоварването върху коленете – на пазара се предлагат и наколенки, които са специално предназначени за намаляване натоварването върху коленете на ежедневна база. Те могат да са ви много полезни, ако страдате от артрит или други хронични заболявания.
профилактична – профилактичната наколенка е свързана с вземането на предпазни мерки срещу потенциални контузии на коляното. Хубаво е да я използвате при трениране на определени спортове, като например футбол.